XPDC

XPDC ialah sebuah kumpulan rock Malaysia yang diasaskan oleh J.S Kevin pada tahun 1988 yang pada awalnya dianggotai oleh Mael, Izo, Man Tobey dan Yazid yang asalnya dari nama Tragedy. Tidak lama selepas itu, berlaku pengunduran dua orang anggota awal iaitu Man dan Yazid.

XPDC memulakan karier mereka di dalam bidang persada rock tanah air menerusi album Darjah Satu (1990, diikuti oleh album Timur Barat (1992) dan Kita Peng-Yu (1994). Album keempat, Brutal (1997), merupakan album terlaris yang terjual sehingga melebihi 450,000 unit serta meraih anugerah 4x Platinum dan tersenarai dalam Top 5 kategori Album Rock Terbaik di Anugerah Industri Muzik 1998.

Berpuluh-puluh buah lagu mereka mendapat sambutan hangat di corong-corong radio sehingga mereka berjaya mengadakan Konsert Raksasa XPDC Brutal Stadium Negara dengan menampilkan Ali sebagai penyanyi utama, berlangsung pada April 1998 di Stadium Negara, Kuala Lumpur, selepas pengunduran penyanyi asal mereka, Mael. Konsert tersebut telah mencatat sejarah yang tersendiri apabila ramai pihak dan peminat menggelar XPDC sebagai "Metallica Malaysia".

Pada ketika itu, era muzik Rock telah makin malap dan semakin kurang mendapat sambutan, atas sebab pelbagai faktor. Hanya peminat-peminat tegar muzik irama Rock/Metal sahaja yang masih kekal dengan irama keras. Pengemar² dan paminat² muzik pada ketika itu ramai yang telah beralih minat. Mereka memilih muzik yang berbeza dari Rock dan muzik berirama baharu. Banyak kumpulan² Rock yang ternama (nama besar) dan para penganjur pada ketika itu, tidak berani dan tidak mahu mengambil risiko untuk membuat konsert yang berskala besar.

XPDC muncul mengambil risiko yang besar itu, dengan keberanian keyakinan mereka, perminat ada bersama mereka. 'Konsert Stadium Negara' telah berjaya dengan jayanya dan mendapat sambutan yang amat luar biasa. Stadium Negara telah dibanjiri dengan puluhan ribu peminat-peminat muzik rock dan metal, terutama sekali peminat² dan penyokong² XPDC. Tercipta satu sejarah yang hebat dan istimewa untuk pemuzik² dan peminat² muzik Rock/Metal telah diabadikan di rakamkan dalam bentuk rakaman audio cd dan kaset.

Tanpa menunggu masa yang lama, XPDC sekali lagi mendapat peluang besar untuk mengadakan konsert yang berskala besar. 'Konsert Raksasa XPDC Brutal Shah Alam Selangor'. Konsert tersebut itu telah berjaya menarik penonton sehingga hampir 20,000 penonton. Peristiwa bersejarah Konsert itu telah berjaya di rakamkan di dalam bentuk video dan dikeluarkan di dalam bentuk sistem video rumah (VHS) dan video cakera padat (VCD). Rakaman itu telah mendapat kelulusan dari pihak berkuasa untuk memasarkan album konsert itu.

XPDC meneruskan perjuangan mereka, diteruskan dengan album ke 5.Samurai yang berjaya terjual sehingga 200 ribu unit dipasaran.Terjadi perpecahan pada kumpulan XPDC apabila Zua keluar dari XPDC selepas album SAMURAI. Pejuangan diteruskan, album XPDC ke 6.V6
Album V6 telah dilancarkan pada 2002 yang hanya berjaya terjual dalam anggaran 25,000,yang mana ketika itu penjualan album Kaset/Cd merundum..

Pada tahun 2009, 4 orang anggota asal XPDC telah bergabung semula sempena ulang tahun penubuhan mereka yang ke-26 dan merakamkan album terbaru ke 7.Rasopariso yang memuatkan sebanyak 20 buah lagu. Setahun selepas itu, album tersebut dikeluarkan semula dengan judul yang baharu, Rasopariso (The Relaunch).XPDC telah mengeluarkan single dalam album XPDC hits 25 tahun iaitu Khilaf pada tahun 2014 juga single lagu bertajuk Tanda Tanya.
Pada tahun 2015 .XPDC telah mengadakan Konsert XPDC Rockestra di Stadium Merdeka. Di mana pada tahun ini ( 2015) adalah gabungan terakhir Mael dan Izo dalam sebuah band.Tetapi Konsert ini telah ditimpa musibah dengan kegagalan apabila Mael XPDC enggan naik ke pentas kerana bayaran untuk mengadakan persembahan tidak di lunaskan terlebih dahulu.Juga terjadi peristiwa sudah ada penyanyi lain ke pentas bagi memulakan persembahan, sedangkan pada masa itu adalah persembahan pentas untuk Mael.Juga turut menyedihkan hari tersebut adalah hari kematian abang kepada Mael XPDC.oleh yang demikian disebabkan tugas dan peminat Mael XPDC sanggup turun menghadiri konsert. Selepas konsert itu, mael mengambil keputusan keluar dari XPDC. Mael telah merekrut semula anggota asal XPDC Zua (bass), Amy (Drummer) Serta anggota baru untuk posisi gitar iatu jeff dari Kumpulan Giegil membentuk Xpdc kita peng yu.

Selepas 9 tahun berlalu tanpa sebarang album baharu. Pada tahun 2018, XPDC yang dianggotai dan dibarisi oleh Ali, Izo, Lola dan Eddie hadir dengan album ke 8.Doa selepas kepulangan mereka dari mengerjakan ibadat umrah. Album tersebut berkonsepkan dakwah melalui lagu-lagu bersifat ketuhanan & kemanusiaan.
Sejarah
1985 - 1988: Era Tragedy (Sebelum kewujudan XPDC)

Pada tahun 1985 lahir kugiran bernama Tragedy. Ketika itu anggota kumpulan Tragedy dianggotai oleh Mael (penyanyi), Izo (gitar utama), Man Tobey (gitar bass) dan Yazid (drum).
1988-1997: J.S Kevin serta penciptaan XPDC

Jenama kugiran Tragedy telah ditukarkan kepada jenama XPDC yang diasaskan oleh J.S Kevin. Setelah mereka pulang ke ibu Negara, Kuala Lumpur, selepas mengadakan persembahan pentas di Langkawi Kedah. Di Langkawi juga lah terhasilnya lagu pertama XPDC.. Ciptaan JS Kevin. Ketika itu kumpulan itu masih bernama Tragedy. Terhasil dari kisah perjalanan mereka yang menempuh liku-liku suka-duka dalam perjalanan untuk menjadi artis ternama bersama semangat yang tak pernah padam. "Abadikan Tragedi".

XPDC telah mengikat kontrak sebagai artis rakaman bersama Life Records seterusnya memulakan sesi rakaman untuk album pertama mereka. Namun mereka hanya sempat menyiapkan 50% proses rakaman album studio pertama mereka itu. Pada tahun 1988, pengunduran dua orang anggota kumpuan XPDC telah melanda iaitu Yazid dan Man Tobey menarik diri. Tempat mereka kemudiannya digantikan oleh Zuar (bass) yang direkrut sendiri oleh J.S Kevin dan Lee Space (ex-Fire Starter - drum). Tidak lama kemudian album petama berjudul Darjah Satu telah siap di selesai dengan bantuan pemuzik undangan iaitu Yan (bass), Bard Handy Black (bass) dan Amy Handy Black (drum).

Pertemuan dan pengenalan bersama J.S Kevin telah yang menjadi titik tolak kepada penukaran nama Tragedy kepada XPDC serta perjalanan menjadi artis rakaman. Berberapa nama telah di pilih untuk mengantikan nama Tragedy, atas sebab nasihat dari orang² lama, kerana nama Tragedy itu seolah² tidak membawa aura yg positif. Tetapi tidak ada yang bersesuaian. Nama XPDC telah dicadangkan kepada anggota kumpulan Trgedy oleh J.S Kevin. Pada mulanya, mereka tidak bersetuju dengan nama tersebut, mereka menjangkakan nama baharu itu dieja penuh sebagai Ekspedisi. Namun apabila J.S. Kevin menulis nama tersebut dengan ejaan mengikut bunyi huruf iaitu XPDC, mereka agak terkejut pada masa yang sama agak kagum dengan idea kreatif yang dilontarkan oleh J.S. Kevin. Disinilah nama Ekspedisi ditukarkan kepada huruf XPDC. Mereka merasakan J.S Kevin juga bukan lah calang calang insan, mungkin mampu menciptakan jalan baru untuk mereka. Mereka dengan rela hati meninggalkan jenama Tragedy (yang sememangnya negatif) kepada XPDC (yang lebih progresif).

Pada tahun 1990, Album studio pertama XPDC, Darjah Satu terjual sehingga 150 ribu unit telah melonjakkan nama mereka di persada muzik tanah air dengan lagu hitnya, C.I.N.T.A yang di Cipta oleh Z.N Kevin manakala lirik dari J.S Kevin, mana kala izo jugak terlibat dalam penghasilan melodi lagu tersebut. Namun di kala mereka mula mendapat tempat hati peminat, Lee Space (dram) telah mengambil keputusan untuk meninggalkan daripada kumpulan itu kerana ingin menyertai kumpulan Noble Angel. Tempat Lee Space diambil-alih oleh Amy, bekas anggota Kumpulan Handy Black . Amy turut telibat dalam pembikinan album pertama XPDC Darjah Satu sebagai pemuzik undangan.

Album Timur Barat merupakan album studio kedua kumpulan XPDC yang diterbitkan pada 1992. Album ini menampilkan 10 buah lagu.Untuk penghasilan album ini, ahli XPDC yang dianggotai oleh Mael sebagai Vocalist, Izo sebagai pemain gitar, Zuar sebagai pemain gitar bas, Amy sebagai pemain dram dan Album ini juga merupakan penampilan sulung Amy sebagai pemain dram rasmi untuk XPDC setelah hanya terlibat sebagai pemain dram "sessionist" untuk rakaman album Darjah Satu. Album ini terjual melebihi 100,000 unit.

Mael - vokal

Izo - gitar

Zuar - bass

Amy - drum


Album Kita Peng-Yu merupakan album studio ketiga diterbitkan pada 1994. Album ini menampilkan 10 buah lagu. Dua lagu didalam album ini ( Bahalol dan Nafisa ) menerima sentuhan khas "mixing & mastering" di Studio E-USA ( WestLake Audio ) USA sekaligus menampilkan kualiti audio yang lebih baik. Ini adalah yang pertama seumpamanya untuk album tempatan. Album ini terjual melebihi 300,000 unit dan meraih anugerah Platinum Berkembar.

Mael - vokal

Izo - gitar

Zuar - bass

Amy - drum

Album Brutal merupakan album studio ke-empat yang diterbitkan pada 1997 dan menampilkan 10 buah lagu. Album ini merupakan album paling laris dalam sejarah XPDC sehingga kini. Album ini terjual melebihi 400,000 unit, meraih anugerah 4x Platinum dan tersenarai dalam Top 5 kategori Album Rock Terbaik di Anugerah Industri Muzik 1998. Album Brutal ini juga adalah merupakan pencapaian tertinggi dan terbaik dalam kesemua album-album XPDC sebelum dan selepas album ini.

Mael - vokal

Izo - gitar

Zuar - bass

Amy - drum
1997-2005 : Pertukaran Vokalis Utama,Pemain Gitar Bass & Pemain Drum

Pengunduran Mael penyanyi utamanya telah mengundang kontroversi yang paling hebat. Rata-rata peminat dan penggiat seni menjangkakan kumpulan XPDC ini akan berkubur. Lebih uniknya album Brutal yang dipasarkan pada tahun 1997 (album terakhir Mael bersama XPDC) telah terjual melebihi 400,000 unit. Ia satu pencapaian jualan album XPDC yang tertinggi dann terbaik sehingga kini.

Ketiadaan Mael memberi ruang kepada Ali (bekas penyanyi Terra Rossa). Ali telah mula menggantikan Mael untuk persembahan pentas pada sekitar tahun 1997 tidak lama selepas album Brutal dikeluarkan dan dipasarkan. Kehadiran Ali sedikit sebanyak telah meningkatkan kerancakan sokongan terhadap XPDC kerana beliau secara tidak langsung telah bersama-sama mempromosikan album Brutal dan selepas itu secara tidak langsung juga meningkatkan jualan album Brutal.

Mael terpaksa meninggalkan XPDC atas sebab-sebab dalaman membuat para peminat berasa terkejut dan kecewa sama sekali. Akan tetapi XPDC menggunakan Ali sebagai penyanyi dan kemasukan Ali berjaya menyelamatkan XPDC yang ketika itu hampir jatuh akibat pengunduran Mael. Amy pula terlibat dalam satu kemalangan jalan raya menyebabkan kaki beliau mengalami kecederaan yang mendalam. Lola ialah bekas pemain dram Kumpulan Saga yang diperkenalkan oleh DJ bapakku FM Isma Halil Hamzah kepada XPDC bersetuju menjadi pengganti Amy buat sementara.

Terdapat juga penyanyi lain yang di ujibakat, tetapi mereka tidak sesuai dengan XPDC. Ada juga penyanyi gantian, tetapi mereka tidak sanggup mengalas tanggungjawab membawa nama XPDC. Kerana mereka tahu tekanan yang bakal mendatang, lebih² lagi dari kalangan peminat² XPDC sendiri. Kerana ketika itu telah tercetus perbalahan selepas pengunduran Mael.

Ali sanggup mengambil risiko besar untuk mengalas tanggungjawab sebagai penyanyi utama XPDC, meskipun Ali tahu yang dia akan mendapat kritikan dan kecaman yang hebat dari peminat² XPDC yang brutal seperti tajuk album 'XPDC brutal', mereka tidak sama seperti peminat² kumpulan rock/metal yang lain, mereka lebih agresif. Hingga terjadi perbalahan sesama mereka tidak kira di mana² platform mahu pun di tempat² lepak mereka sering tidak sependapat dan tidak sebulu terutama peminat² generasi lama, sehingga terjadi dua kelompok peminat XPDC, perbalahan itu terjadi hingga kini, tetapi tidak pada generasi muda era Ali bersama XPDC, mereka lebih tebuka bijak dan matang menerima kedua²nya sekali "Ali dan Mael".

Ali terus kental, serta tabah sabar, sanggup mengalas tanggungjawab itu biar apa pun yang terjadi, sebelum apa² keputusan di buat, dia akan buktikan yang dia bukan calang² dan sememangnya dia layak dinobatkan sebagai penyanyi utama kumpulan XPDC. Ali telah menarik perhatian peminat² XPDC di konsert Raksasa XPDC, dengan gaya vokalnya yang bertenaga, bernada tinggi, garau serta nyaring, vokal nyanyian yang jelas bersama aksinya yang brutal dan bertenaga serta gaya lincahnya melakukan aksi 'headbanging' ketika beraksi di pentas Konsert Raksasa.

MALAM BERSEJARAH: Pada tahun 1998 Konsert berskala besar dan malam bersejarah serta fenomena baharu telah berlaku. Konsert yang dinamakan "Konsert Raksasa XPDC di Stadium Negara Kuala Lumpur" pada bulan April 1998 yang dianggotai dan di barisi oleh Ali, Izo, Zua dan Lola telah mencatat sejarah kegemilangan mereka yang tersendiri ke tahap yang lebih tinggi, meski pun ketika itu muzik Rock/Metal telah semakin suram.

Apa yang terjadi pada malam konsert itu.? Stadium itu telah di banjiri oleh puluhan ribu penonton, kebanyakan berpakaian serba hitam bersama sepanduk dan kain rentang yang berkibaran di udara. XPDC telah berjaya menarik peminat² mereka dari seluruh pelusuk negeri termasuk peminat² Indonesia yang berada di Malaysia ketika itu untuk keluar hadir menyaksikan persembahan mereka dan menjadi sejarah tersemat bersama mereka. Dianggarkan 10,000 penonton yang telah hadir ke Konsert malam bersejarah itu. Konsert itu telah dirakamkan di dalam bentuk video.

Tetapi XPDC terpaksa akur kerana hajat mereka untuk mengeluarkan album konsert itu dalam bentuk Video tidak mendapat kelulusan dari agensi pihak berkuasa kerajaan Lembaga Penapisan Filem Malaysia (LPF) kerana terdapat banyak rakaman aksi XPDC dan penonton melakukan aksi-aksi luar budaya Malaysia yang dikatakan melampaui batas dan di katogori aksi ganas yang menyerupai aksi artis-artis kumpulan dari barat seperti aksi headbanging, hangguk kepala, melompat-lompat, membuat isyarat simbol, menegakkan jari tengah (Lagu 3 Kupang dan bergambar), dan aksi segelintir penonton tidak berbaju dan agak liar. Dikatakan Konsert itu brutal dan extrem. Hanya dapat dikeluarkan dalam bentuk CD dan Kaset.

Tanpa menunggu masa yang lama, XPDC sekali lagi mendapat peluang untuk mengadakan konsert berskala besar yang di beri nama "Konsert XPDC Brutal Shah Alam Selangor". Konsert tersebut itu juga adalah yang terbaik dalam karier XPDC yang berjaya menarik penonton sehingga hampir 20,000 penonton.

Pemulaan konsert itu di mulakan dengan pembukaan muzik yang keras dan bertenaga, Ali memulakan lontaran vokal nyanyian yang nyaring serta garaunya dan aksi 'Head Banging' ala "Helicopter" telah mencuri perhatian ramai. Keterujaan penonton melihat XPDC yang penuh bergaya serta bahang tenaga yang di lepaskan, membuatkan para penonton turut sama melonjak bersama-sama bertenaga bersemangat memeriahkan lagi suasana Konsert pada malam itu. Zua beraksi lincah berlari-lari, melompat-lompat bersama aksi Head banging, manakala Izo dengan aksi hangguk kepala bersama petikan gitarnya yang berat kasar serta garang. Lola yang menggunakan double paddle drum melepaskan hentakan paluan kerasnya menjadikan lagu-lagu XPDC menjadi lebih keras dan lebih bertenaga. Suasana pada malam itu menjadi gamat serta meriah dan penuh keterujaan, hingga ada yang menghadapi kesukaran bernafas kerana kepadatan penonton pada malam itu.

Konsert pada malam itu berjaya di rakamkan dan berjaya dikeluarkan di dalam bentuk sistem video rumah (VHS) dan video cakera padat (VCD) setelah mendapat kelulusan dari pihak berkuasa, untuk memasarkan album konsert itu. Khas buat peminat-minat xpdc yang tidak dapat hadir untuk turut serta pada malam itu dan rakaman itu juga dijadikan sebagai bahan rujukan sejarah muzik Rock dan Metal tanah air. XPDC di gelar Metallica Malaysia.

Ada peminat yang berpendapat belum ada lagi penyanyi rock yang mampu melakukan aksi 'Head Banging' seperti yang dilakukan oleh Ali. Inilah satu keistimewaan dan kelebihan ada pada Ali. Ali berjaya menarik perhatian para peminat dan berbagai pihak. XPDC semakin popular dengan aksi 'Head Banging'. Aksi 'Head Banging' Ali juga dikatakan sesuai dengan judul 'Brutal'. Selain itu, kebolehan vokal Ali menjadi faktor penting survival kumpulan XPDC pada ketika itu. Seumpama sebuah evolusi heavy metal (Tema Mael) kepada Thrash (Tema Ali), sekaligus menambahkan kreativiti dan membina identiti yang lebih besar kepada nama XPDC.

Ada beberapa pihak dan para peminat menobatkan XPDC adalah kumpulan rock No. 1 Malaysia secara impak selepas era kegemilangan Search dan Wings apatah lagi Amy Search dan Awie tidak lagi menyertai kumpulan mereka masing-masing. XPDC juga dikenali sebagai Big 4 Metal Band Malaysia pada ketika itu selain Cromok, FTG, Sil-Khannas.

Tahun yang sama (1998) album studio pertama Ali sebagai penyanyi utama XPDC telah keluar dipasaran, berjudul Samurai. Album studio pertama tanpa Mael. Album tersebut berjaya terjual lebih 200,000 ribu unit. Satu pencapaian mengejutkan apabila Ali berjaya menaikkan nama dan mengecapi kegemilangan XPDC walaupun masih ada lagi sebahagian peminat setia mengkritik kumpulan ini tentang ketiadaan Mael.

'Abum Samurai' adalah judul album studio kelima kumpulan rock terkenal XPDC yang diterbitkan pada tahun 1998. Album ini juga buat pertama kalinya XPDC menggunakan khidmat vokalis utama baharu mereka iaitu Ali

Ketika itu penjualan sambutan untuk album rock/metal amat pelahan.Tetapi Album ini terjual melebihi 200,000 unit dan tersenarai dalam Top 5 kategori Album Rock Terbaik Anugerah Industri Muzik 1999. Album ini merupakan pencapaian jualan ketiga tertinggi selepas album Brutal dan Kita Peng Yu.

Ali : Vokal

Izo : Gitar

Zuar : Bass

Amy : Drum

"Peristiwa Fenomena XPDC mula meletus meluas ke seluruh tanah air Malaysia". Sehinggakan begitu ramai yang mengikuti 'Trend' rambut cukur tepi Ali dan cara "berpakaian gaya XPDC yang serba hitam, cermin mata hitam, topi bulat hitam, baju hitam, seluar kaki lebar dan di padankan bersama boot".

XPDC semakin sibuk mengeluarkan klip video album Samurai. XPDC menjadi perhatian dari banyak pihak media hiburan dan publisiti di dada-dada akhbar serta majalah. XPDC menjadi sebuah kumpulan rock/metal Gergasi Malaysia. Sekaligus membuktikan sokongan peminat kepada XPDC tidak pernah luntur bahkan meningkat kuantitinya.

XPDC tidak pernah berasa hanya selesa berada di pentas² besar sahaja. Mereka juga turut turun mendekatkan diri bersama peminat² mereka di pentas² kecil, membuat persembahan di Funfair² expo² ke seluruh pelusuk tanah air tanpa mengira kedudukan dan nama. XPDC sekali lagi telah di angkat dan telah mendapat gelaran baharu dari kalangan peminat-peminatnya sebagai 'Raja Pentas dan Raja Funfair'.

Pada bulan Februari 1999 Norman KRU telah menjadi penganjur untuk konsert yang dinamakan Konsert Rock Gergasi Berentap Search Vs XPDC yang diadakan dua malam berturut - turut di Stadium Negara Kuala Lumpur. Ternyata kumpulan Search yang popular dengan lagu dengan Nur Nilam Sari serta tidak lagi diwakili penyanyi asal mereka iaitu Amy Search, telah memihak kepada jumlah penonton lebih ramai menyaksikan konsert XPDC pada malam kedua. Namun XPDC tetap ikhlas merendah diri menyatakan kepada wartawan hiburan, bahawa XPDC tidak lah setanding dan tidak sepopular Search yang lebih senior dan berpengalaman di dalam industri muzik. Personaliti dan sikap mereka amat terpuji. Peminat menerima mereka dengan seadanya. Dengan sikap seperti itu, XPDC dihormati oleh kawan, di geruni oleh lawan dan di hargai peminat mereka.

Amy yang mengalami kemalangan jalan raya tidak berupaya memainkan lagu-lagu rancak dan keras lagi telah diganti sementara oleh Lola. Setahun selepas itu(1999)Lola sah menyertai XPDC secara rasmi apabila Amy mengambil keputusan untuk mengundurkan diri dan menyertai kumpulan Kamikaze. XPDC dibawah pengurusan baru di bawah Ahmad Nazri Haji Abdul Rahman bersama penyanyi mereka Ali, telah membina sebuah studio jamming dan tempat latihan serta pejabat pengurusan XPDC di Taman Bukit Mewah, Kajang Utama Selangor.

Tidak lama setelah XPDC mengeluarkan album baru berjudul 'Unmetal' pada tahun 2000, Pemain gitar bass Zuar pula mengambil keputusan untuk mengundurkan diri dari kumpulan itu kerana ingin membawa haluannya sendiri dengan menubuhkan Viper. Hasrat Zuar untuk merakamkan album dan menyumbangkan vokalnya tercapai. Yan(Lefthanded) menggantikan tempat Zuar sebagai pemain gitar bass tetap kumpulan XPDC. Beliau bukanlah orang baharu bersama XPDC sebaliknya turut berperanan menaikkan nama XPDC di belakang tabir semenjak dari album 'darjah satu' lagi sebagai sessionist.

'Album V6 merupakan album studio keenam kumpulan XPDC yang diterbitkan pada tahun 2002. Album ini merupakan kerjasama terakhir XPDC bersama penerbit J.S. Kevin sebelum beliau meninggal dunia pada 8 Ogos 2002.

Album ini terjual melebihi 25,000 unit dan tersenarai dalam Top 5 kategori Album Hard Rock Terbaik di Anugerah Industri Muzik 2003.

Ali - vokal

Izo - gitar

Yan - bass

Lola - drum

Namun pada penghujung tahun 2003 Lola pula mengundur diri daripada XPDC untuk menyertai Search, namun Lola juga tidak bertahan lama bersama Search kerana akhirnya Yazid (Search) kembali bersama Search pada tahun 2005. Tempat Lola didalam XPDC diambil alih oleh Pae Sembah Bumi (bekas pemain dram Barongan.) Pae juga mempunyai kemahiran bermain drum yang tinggi. Album Kompilasi Mdley Rugged muncul di pasaran pada tahun 2005.Dalam album tersebut,terjadi sedikit perubahan pada muzik XPDC dengan ketukan keras drum Pae di dalam album Kompilasi medley Mdley Rugged.
2005 (penghujung tahun)

Penghujung 2005, XPDC kembali bersatu dengan anggota asalnya iaitu Izo, Mael,Zua, dan Amy,untuk projek XPDC REUNION. Kerana Ketika bertemu perminat atau melakukan jelajah pertunjukan pentas, peminat² sering berharap dan menyuarakan mahukan xpdc bersatu semula. Kerana permintaan yang tinggi, XPDC kembali bergabung semula bersama anggota asal.

Ali dan Pae yang telah menubuhkan Kumpulan Mpire. Ali yang masih ada baki album penuh dengan syarikat rakaman Life Record, telah membentuk Mpire untuk menyelesaikan baki rakaman album penuh itu. Kemunculan kumpulan Mpire di persada seni tidak berapa membuahkan hasil kerana kesan kejatuhan industri muzik tanahair. Ali juga turut menghasilkan album solo. Dalam pada masa yang sama, Ali juga giat mendalami ilmu agama, menjalankan kerja² kebajikan dan sering melibatkan diri dalam aktiviti² ceramah, motivasi, dakwah dan kerohanian. Yantoi pula meneruskan kerjaya nya sebagai sessionist dan sekali sekala bersama dengan kumpulan Lefthanded. Juga sering di jemput menjadi artis jemputan di pentas².

2007

Penghujung tahun ini XPDC muncul dengan sebuah album khas berjudul Rock Union yang memuatkan 20 lagu-lagu hits XPDC, Real X, dan lagu-lagu dari album solo Mael sebelum ini dan juga bonus dua lagu baru berjudul "Curahan Rasa" dan "Menentang Arus". Kedua-dua lagu ini ciptaan Allahyarham J. S Kevin.

Album dwi-cd ini diterbitkan oleh EMI Malaysia dengan kerjasama Life Records (M). Tetapi kurang medapat sambutan pada ketika itu. Sebelum album ini keluar di pasaran, XPDC REUNION ini telah muncul di kaca TV9 melalui rancangan ROCK KAPAK RAYA BERSAMA XPDC menampilkan artis undangan seperti Atilia, Salmiah Hassan dan Bienda.
2008

Pada tahun 2008 XPDC diuar - uarkan akan menerbitkan album terbaru mereka. Tetapi disebabkan beberapa masalah yang tidak dapat dielakkan, album baru mereka tidak dapat diterbit seperti yang dirancang.
2009

Album baru XPDC bertajuk 'Rasopariso' telah berada di pasaran pada bulan November 2009. Album penuh ini juga kurang mendapat sambutan ketika itu..kerana kejatuhan industri muzik tempatan, masalah cetak rompak serta masalah curian yang dimuat naik dan dimuat turun secara percuma di laman sesawang.

Album RASOPARISO memaparkan lagu-lagu baru XPDC yang berkonsepkan Fast Heavy Metal, Ballad, Moderate, dan 60’s / A go-go.

Keempat-empat konsep ini adalah konsep-konsep muzik yang pernah menaikkan nama XPDC dipersada muzik tanahair. Elemen kombinasi ini sebenarnya datangnya dari 4 album mereka sebelum ini iaitu album: Darjah Satu, Timur Barat, Kita Peng Yu, & Brutal yang digabungkan dalam album.

Mael - vokal

Izo - gitar

Zuar - bass

Amy - drum

Antara lagu-lagu yang dimuatkan:

# Sanasinisamasaja
# Aku Tetap Aku
# Ntahye Ntahtidak
# Rasopariso
# Rasa
# Puing Cinta
# Sampai Bila

Lagu dipetik dari 'Rock Union'...

# Curahan Rasa
# Menentang Arus

Lagu bonus: Headbang (Remastered)...

# Raja Kertas (Darjah Satu)
# Talam Dua Muka (Timurbarat)
# Bahalol (Kita Peng Yu)
# Tak Nak Jadi Soh Chai (Brutal)

BONUS VCD-REUNION

# VCD: XPDC - KRONOLOGI 1989 - REUNION 2010
2011

XPDC bersama dua lagi kumpulan rock lagenda iaitu May dan Lefthanded digabungkan dalam satu rakaman program hari raya iaitu Konsert Rock Raya 3 Gegaran di TV3. Konsert ini dirakamkan pada 20 Julai 2011 dan ditayangkan pada 4 September 2011 (hari raya kelima).


2013

Lagu baharu - XPDC Khilaf

Mael -vokalis

Izo - Gitar

Amy - drum


2014

Lagu baharu - XPDC Tanda tanya

Mael - vokalis

Izo - Gitar

Amy - Drum
2014

Pada 26 April 2014 XPDC menggegarkan Litar Antarabangsa Sepang dengan konsert Return of Rock XPDC Live in Concert 2014.
2015 - Sekarang

Pada 6 Jun 2015, XPDC yang ketika itu dibarisi oleh Mael, Izo, Arif Izo,Eddie(Def Gab C) dan Lola telah merancang untuk mengadakan Konsert Rockestra XPDC: Aku Masih Disini di Stadium Merdeka Kuala Lumpur bersempena menyambut ulang tahun ke-25 kumpulan ini. Namun di sebabkan pelbagai masalah, konsert yang sepatutnya mencatatkan sejarah bertukar menjadi tragedi apabila konsert hanya dapat bermula lewat kerana mael tidak mahu berada dipentas. Kerana pada ketika itu pemergian abangnya. Berikutan terjadi isu dalaman serta kegagalan konsert tersebut, Mael telah mengambil keputusan untuk keluar dari XPDC buat kali kedua.

Mael kemudian mengambil keputusan untuk menubuhkan kumpulan baharu dan memanggil kembali bekas anggota XPDC iatu Zuar(viper), Amy(viper) serta Jeff(Giegel,Real X) untuk bersama membentuk satu lagi kumpulan XPDC. Bagi tidak mengelirukan peminat, mereka sepakat untuk menamakan kumpulan mereka sebagai XPDC Kita Peng Yu. Mael telah meninggal dunia pada 27 April 2023 di rumahnya di Muar ketika sedang masih aktif dalam XPDC Kita Peng Yu.

Setelah keluarnya Mael dari XPDC selepas konsert tersebut, Ali yang ketika itu sudah berhijrah ke bidang dakwah telah mengambil keputusan untuk menyertai semula XPDC dan telah berhasil menjayakan banyak konsert dan rancangan TV. Mereka juga telah merakamkan album ke-8 pada tahun 2018 berjudul Doa.Salah satu lagu yang terdapat dalam album itu iaitu 'Doa' telah menjadi naib juara untuk Anugerah Nasyid Kebangsaan pada 2019. Mereka masih kekal aktif sehingga hari ini.

Pada 2022 - XPDC di jadualkan untuk pengadakan persembahan pentas. Ali mengalami masalah kesihatan yang agak serius pada ketika itu, untuk meneruskan pertunjukan itu, XPDC telah memanggil penyanyi gantian dan mereka juga bersepakat untuk bersama membantu Ali, ada juga dikalangan penyanyi yang sukarela menawarkan diri untuk bersama menjayakan persembahan pada malam itu. Mereka adalah: Yabang, Muss, Aweera, Chi dan Dakmie.

Pada bulan Jun 2024, Mamu Zul(Bekas vokalis Symphonia,Prime D,Babylon) telah dipilih sebagai vokalis seasonist menggantikan Ali yang mengalami masalah kesihatan.

Nota:

Ketika Industri Muzik tenat, banyak kumpulan² yang menghilang, ada juga yang lenyap ada juga terus terhenti. XPDC adalah antara segelintir artis yang terselamat dan masih berdiri teguh. Setiap keluaran album-albumnya masih tetap mendapat sambutan hangat.

XPDC berada di atas serta berjaya bersama kenangan manisnya, selepas menempuh jerih-perih menapak dengat pelbagai isu dalaman serta krisis keluar masuk ahlinya. XPDC terus meredah mengharungi onak dan duri. Mereka di atas bukan bermakna mereka telah sampai dikemuncak, kerana perjalanan mereka masih jauh, sejarah-sejarah baharu harus ditulis, mereka masih perlu terus mencipta sejarah-sejarah baharu. Mungkin ramai yang ingin berjaya seperti XPDC sekarang, tetapi tidak ramai yang sanggup mengharungi ranjaunya.
Ahli-ahli

Sebelum XPDC

Tragedy 1983 - 1988 :
#Mael - Vokal
#Izo - Gitar
# Man Tobey - Bass
# Yazid - Dram

Album:
Tiada


Setelah XPDC wujud

XPDC 1989 - 1990:
# Mael - Vokal
# Izo - Gitar
# Zuar - Bass
# Lee Space - Dram

Album:
Darjah Satu (1990)*Lagu baharu


XPDC 1991-1997:
# Mael - Vokal
# Izo - Gitar
# Zuar - Bass
# Amy - Dram

Album:
# Timur Barat (1992)*Lagu baharu
# Kita Pengyu (1994)*Lagu baharu
# Kompilasi Rock Ballad (1995)
# Kompilasi Headbang (1996)
# Brutal (1997)*Lagu baharu


XPDC 1997-2005:
# Ali (Terra Rossa) - Vokal
# Izo - Gitar
# Zuar/Yan Toi (Lefthanded) - Bass
# Lola/Amy/Pae - Dram

Album:

# Konsert Raksasa (Stadium Negara ) (1998)
# Konsert XPDC Brutal (Shah Alam) (1998)
# Samurai (1998)*Lagu baharu
# The Industrial Tribute to XPDC [Kenjuro Harada] (1999)
# Xpdc Vs Amuk (2000)
# Xpdc Vs Rusty Blade (2000)
# Metal 50an & 60an (2000)
# Real & Reality (2000)
# Unmetal I (2000)*Gubahan semula
# V6 (2002)*Lagu baharu
# Unmetal II (2003)*Gubahan semula
# Kompilasi Anti Perang (2003)
# Kompilasi medley Mdley Rugged (2005)


XPDC Reunion 2005-2015:
# Mael - Vokal(menggantikan Ali yang mengundurkan diri kerana ingin fokus dengan pengajian agama ketika itu)
# Izo - Gitar
# Zuar/Yantoi - Bass
# Amy/Lola- Dram

Album:


# Kompilasi Rockerena (2006)
# Rasopariso (2009)*Lagu baharu
# Rasopariso (The Relaunch) (2010)
# Unmetal III (2013)*Gubahan semula


Nota: Album XPDC Reunion: Rasopariso (2009)*Lagu baharu

# Mael - Vokal
# Izo - Gitar
# Amy - Drum
# Zuar - Bass

2013

1 Lagu baharu - XPDC Khilaf

Mael - Vokal

Izo - Gitar

Amy - drum

2014

1 Lagu baharu - XPDC Tanda tanya

Mael - Vokal

Izo - Gitar

Amy - Drum

XPDC (2015 - Sekarang) :
# Ali - Vokal
# Izo - Gitar
# Lola - Dram
# Eddie - Bass,suara latar

Album:

Doa (2018)

1.Ali - Vokal

2.Izo - Gitar

3.Eddie - Bass

4.Lola - Dram


XPDC (2024-KINI)

1.Mamu - Vokal

2.Izo - Gitar

3.Arif - Gitar

4.Eddie - Bass

5.Lola - Dram
Diskografi

Album studio
Filemografi
Anugerah dan pencapaian

* Finalis Juara Lagu 1990 - lagu C.I.N.T.A
* Top 5 kategori Album Rock Terbaik Anugerah Industri Muzik 1998 - Album Brutal
* Top 5 kategori Album Rock Terbaik Anugerah Industri Muzik 1999 - Album Konsert Raksasa XPDC Brutal
* Top 5 kategori Album Rock Terbaik Anugerah Industri Muzik 2000 - Album Samurai
* Top 5 kategori Album Hard Rock Terbaik Anugerah Industri Muzik 2003 - Album V6
* Top 5 kategori Album Pop Rock Terbaik Anugerah Industri Muzik 2005 - Album Unmetal 2
* Top 5 kategori Album Rock Terbaik Anugerah Industri Muzik 2010 - Album Rasopariso
* Naib Juara Anugerah Nasyid Ikim 2019 - Lagu Doa ( XPDC )
Pautan luar

* Laman rasmi Kumpulan XPDC.
* http://xpdc.cjb.net/
* http://www.muzikrock.com/xpdc_01.html
* http://www.mesra.net/forum/lofiversion/index.php/t64988.html
* XPDC dan rakan-rakan
* Sejarah XPDC
* http://puakasatelit.blogspot.com/2012/06/mael-atau-ali-kumpulan-xpdc.html
* http://sufferedge.my/2015/11/raja-funfair-xpdc-berpecah-dua.html

*
XPDC
Kategori:Kumpulan muzik Malaysia
Kategori:Kumpulan muzik ditubuhkan pada tahun 1989

* Mael Meninggal Dunia
*


https://berita.rtm.gov.my/hiburan/senarai-berita-hiburan/senarai-artikel/xpdc-metalkestra-gabungan-metal-dan-orkestra-gegarkan-zepp-kl-november-ini
*https://www.mstar.com.my/video/2024/10/01/main-muzik-macam-tu-ke-bunyi-tak-layak-izo-kesal-isu-claim-nama-xpdc
Kisah Lola oleh Man Channel